text: সাতবাড়িয়া বার আউলিয়া হামেদিয়া আলিম মাদ্রাসা বাংলাদেশের চট্টগ্রাম জেলার একটি শিক্ষা প্রতিষ্ঠান।
  
  অবস্থান 
  প্রতিষ্ঠানটি চট্টগ্রাম জেলার চন্দনাইশ উপজেলার সাতবাড়িয়া ইউনিয়নে অবস্থিত।
  
  ইতিহাস 
  ১৯৭৬ সালে মাদ্রাসাটি প্রতিষ্ঠিত হয়। চট্টলার  ঐতিহ্যবাহী স্বনামধন্য অলিকুলের শিরোমণি হযরত বার আউলিয়া কেরামের আসনস্থলে এক বড় বট বৃক্ষের ছায়া তলে মাদ্রাসাটি প্রতিষ্ঠিত।
  
  ব্যবস্থাপনা 
  মাদ্রাসা পরিচালনার জন্য জনাব কে এম ইমতিয়াজকে সভাপতি করে ১৩ জন বিশিষ্ট পরিচালনা পরিষদ রয়েছে।
  
  শিক্ষকবৃন্দ 
  মাদ্রাসার অধ্যক্ষ জনাব মাওলানা মুহাম্মদ আবদুর রহমান। এছাড়া আরো ১৬ জন অভিজ্ঞ শিক্ষকমণ্ডলী এ মাদ্রাসায় কর্মরত আছেন।
  
  শিক্ষা কার্যক্রম 
  এ প্রতিষ্ঠানে সহ-শিক্ষা ব্যবস্থা রয়েছে। এ মাদ্রাসায় আলিম (উচ্চ মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে সাড়ে ৫ শতাধিক শিক্ষার্থী অধ্যয়নরত আছে।
  
  ফলাফল ও কৃতিত্ব 
  বিগত বছরের পাশের হার ৯৮%। প্রত্যেক বছর এ প্রতিষ্ঠান থেকে আলিম, দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে।
  
  আরো দেখুন 
   চন্দনাইশ উপজেলার শিক্ষা প্রতিষ্ঠানের তালিকা
  
  তথ্যসূত্র
  
  বহিঃসংযোগ 
  
  বিষয়শ্রেণী:চন্দনাইশ উপজেলার শিক্ষা প্রতিষ্ঠান
title: সাতবাড়িয়া বার আউলিয়া হামেদিয়া আলিম মাদ্রাসা